## Odluka o proglašenju "Hrasta Galženjaka" spomenikom prirode - rijetki primjerak drveća

### NN 85/2012 (25.7.2012.), Odluka o proglašenju "Hrasta Galženjaka" spomenikom prirode - rijetki primjerak drveća

KRAPINSKO-ZAGORSKA ŽUPANIJA

1958

Na temelju članka 21. stavka 4. Zakona o zaštiti prirode (»Narodne novine« broj 70/05, 139/08 i 57/11) i članka 17. Statuta Krapinsko-zagorske županije (»Službeni glasnik Krapinsko-zagorske županije« broj 13/01, 5/06, 11/06 – pročišćeni tekst i 14/09), uz suglasnost Ministarstva zaštite okoliša i prirode, klasa: 612-07/11-26/07, urbroj: 517-12-7 od 23. ožujka 2012. godine Županijska skupština Krapinsko-zagorske županije na 17. sjednici održanoj 12. srpnja 2012. godine donijela je

ODLUKU

O PROGLAŠENJU »HRASTA GALŽENJAKA« SPOMENIKOM PRIRODE – RIJETKI PRIMJERAK DRVEĆA

Članak 1.

Ovom se Odlukom proglašava zaštićenim područjem u kategoriji spomenik prirode – rijetki primjerak drveća, stablo »Hrasta Galženjaka« koje se nalazi u Općini Stubičke Toplice, na k.č. broj 446 k.o. Andraševec (u naravi. šuma Kamenjak).

Članak 2.

Prostorna pozicija spomenika prirode određena je koordinatama XY prikazanim u tablici:

Koordinate referentnih točaka (Gauβ-Krügerov koordinatni sustav, Transverse Mercator projekcija na Bassel 1841 elipsoidu i Hermannskogel map datumu)

|  |  |  |
| --- | --- | --- |
| Referentna točka | X | Y |
| T1 | 5573436,58 | 5093147,45 |

Članak 3.

Prostorna pozicija spomenika prirode ucrtana je na kartografskom prikazu u mjerilu 1:25 000 u analognom i digitalnom obliku, koji prikaz se nalazi u prilogu ove Odluke i čini njezin sastavni dio.

Po jedan primjerak kartografskog prikaza, u analognom i digitalnom obliku, čuva se u Krapinsko-zagorskoj županiji, Ministarstvu zaštite okoliša i prirode i Državnom zavodu za zaštitu prirode.

Članak 4.

Na spomenik prirode primjenjuju se odredbe Zakona o zaštiti prirode i drugi propisi koji se odnose na zaštićene prirodne vrijednosti.

Na spomeniku prirode i u njegovoj neposrednoj blizini nisu dopušteni zahvati ni radnje koje bi mogle promijeniti ili narušiti vrijednosti zbog kojih je zaštićen.

Članak 5.

Spomenikom prirode upravlja Javna ustanova za upravljanje zaštićenim prirodnim vrijednostima na području Krapinsko-zagorske županije.

Sredstva za upravljanje spomenikom prirode osiguravaju se u Proračunu Krapinsko-zagorske županije, a Izjava o osiguranim sredstvima sastavni je dio ove Odluke.

Članak 6.

Na temelju ove Odluke, spomenik prirode upisuje se u Upisnik zaštićenih područja koji vodi Ministarstvo zaštite okoliša i prirode.

Članak 7.

Ova Odluka dostavlja se nadležnom područnom uredu za katastar radi evidentiranja posebnog pravnog režima i nadležnom sudu radi zabilježbe u zemljišnim knjigama.

Članak 8.

Ova Odluka objavljuje se u »Narodnim novinama« i »Službenom glasniku Krapinsko-zagorske županije« a stupa na snagu osmog dana od dana objave u »Službenom glasniku Krapinsko-zagorske županije«.

Klasa: 351-01/11-01/47

Urbroj: 2140/01-01-12-12

Krapina, 12. srpnja 2012.

Predsjednik
Županijske skupštine
Višeslav Ćuk, dr. med., v. r.

![](dodatni/422579.jpeg)

85 25.07.2012 Odluka o proglašenju "Hrasta Galženjaka" spomenikom prirode - rijetki primjerak drveća

85 25.07.2012 Odluka o proglašenju "Hrasta Galženjaka" spomenikom prirode - rijetki primjerak drveća

Odluka, NN 85/2012-1958